

**Ured općinskog načelnika**

KLASA: 550-01/21-01/01

URBROJ: 2133/07-01/21-02

Cetingrad, 07. siječanj 2021. godine

 Na temelju članka 50. Statuta Općine Cetingrad („Glasnik Karlovačke Županije„ broj 09/13 i 51/19 – pročišćeni tekst), članka 1. i 2. Programa javnih potreba u školstvu i predškolskom odgoju na području Općine Cetingrad u 2021. godini („Glasnik Karlovačke županije“ broj 73b/20) i Odluke o visini jednokratne naknade za troškove studiranja u akademskoj 2020./2021. godini (KLASA: 550-01/21-01/01, URBROJ: 2133/07-01/21-01) Općinski načelnik raspisuje

**J A V N I P O Z I V**

**za dodjelu novčane pomoći studentima s područja Općine**

**Cetingrad za akademsku 2020./2021. godinu**

**Članak 1.**

 Raspisuje se javni poziv za dodjelu jednokratnih i bespovratnih novčanih sredstava (dalje u tekstu: Pomoć) redovitim studentima s područja Općine Cetingrad koji studiraju na visokoškolskim ustanovama na području Republike Hrvatske u akademskoj 2020./2021. godini.

**Članak 2.**

Pomoć se dodjeljuje u jednokratnom iznosu od 1.000,00 kuna po studentu.

**Članak 3.**

Pravo sudjelovanja na natječaju za dodjelu jednokratnih novčanih pomoći imaju studenti koji ispunjavaju slijedeće uvjete:

* da imaju prebivalište na području Općine Cetingrad,
* da imaju status redovnog studenta – da su upisali tekuću akademsku godinu kao redovni studenti.

**Članak 4.**

Studenti su dužni priložiti slijedeću dokumentaciju:

1. popunjen obrazac Prijave na Javni poziv za dodjelu jednokratne novčane pomoći (Prilog 1 Javnog poziva) u izvorniku (može se preuzeti na web stranci Općine Cetingrad ili osobno u prostorijama Općine Cetingrad)
2. presliku osobne iskaznice,
3. potvrdu fakulteta o upisu i statusu redovnog studenta – u izvorniku
4. presliku kartice žiro-računa, tekućeg računa ili štedne knjižice sa vidljivim brojem računa,
5. privolu za obradu osobnih podataka (Prolog 2 Javnog poziva).

**Članak 5.**

Prijave sa traženim dokazima dostavljaju se u roku od 30 dana od dana objave ovog Javnog poziva odnosno najkasnije do 06.02.2021. godine na adresu:

**Općina Cetingrad**

**Trg hrvatskih branitelja 2**

**47 222 Cetingrad**

**S napomenom: „Javni poziv – dodjela jednokratnih naknada za troškove studiranja“**

Prijave se predaju osobno u prostorijama Općine Cetingrad ili poštom preporučeno u zatvorenoj omotnici.

**Članak 6.**

Općinski načelnik donosi Odluku o dodjeli i isplati jednokratnih novčanih pomoći studentima sa područja Općine Cetingrad u 2021. godini, koja će biti objavljena na oglasnoj ploči Općine Cetingrad i na web stranici Općine Cetingrad.

Svaki pristupnik javnom pozivu može na objavljenu Odluku podnijeti pisani prigovor Općinskom načelniku u roku osam dana od dana primitka pisane obavijesti.

Pomoć se isplaćuje u roku 30 dana od stupanja na snagu Odluke o dodjeli i isplati jednokratnih novčanih pomoći studentima sa područja Općine Cetingrad u 2021. godini.

**Članak 7.**

Nepravovremene i nepotpune prijave neće se razmatrati.

Prijave sa dokazima o ispunjavanju uvjeta za dodjelu jednokratnih novčanih pomoći studentima neće se vraćati podnositeljima.

Sve dodatne informacije zainteresirani mogu dobiti u prostorijama Općine Cetingrad, ili na broj telefon: 047/781-002.

Javni poziv je objavljen na oglasnoj ploči i na službenoj web stranici Općine Cetingrad ([www.cetingrad.hr](http://www.cetingrad.hr)).

 Općina Cetingrad

 općinska načelnica

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Marina Kalić